*(Ministru kabineta*

*2013. gada \_\_.\_\_\_\_\_\_\_\_\_*

*rīkojums Nr. \_\_\_\_)*

**Reemigrācijas atbalsta pasākumu plāns**

**2013.-2016.gadam**

**Rīga**

**2013.gada maijs**

**Lietotie saīsinājumi**

|  |  |
| --- | --- |
| ĀM | Ārlietu ministrija |
| EMEEZELA | Ekonomikas ministrijaEiropas Ekonomikas zonaEiropas Latviešu apvienība |
| ESEURES | Eiropas SavienībaEiropas valstu Nodarbinātības dienestu tīkls |
| IeM | Iekšlietu ministrija |
| IZM | Izglītības un zinātnes ministrija |
| KMLHZB | Kultūras ministrijaLatvijas Hipotēku un zemes banka |
| LIAA | Latvijas Investīciju un attīstības aģentūra |
| LM | Labklājības ministrija |
| LPSLTRK | Latvijas Pašvaldību savienībaLatvijas Tirdzniecības un rūpniecības kamera |
| NVANVOPBLA | Nodarbinātības valsts aģentūranevalstiskās organizācijasPasaules brīvo latviešu apvienība |
| PMLPSIF | Pilsonības un migrācijas lietu pārvaldeSabiedrības integrācijas fonds |
| VARAMVKVMZM | Vides aizsardzības un reģionālās attīstības ministrijaValsts kancelejaVeselības ministrijaZemkopības ministrija |

1. **Kopsavilkums**

Plāns izstrādāts, pamatojoties uz Ministru kabineta 2013.gada 29.janvāra sēdes protokola Nr.6 27.§ 2.punktu, kas uzdod Ekonomikas ministrijai sadarbībā ar Ārlietu ministriju, Finanšu ministriju, Iekšlietu ministriju, Izglītības un zinātnes ministriju, Kultūras ministriju, Labklājības ministriju, Vides aizsardzības un reģionālās attīstības ministriju un Latvijas Pašvaldību savienību līdz 2013.gada 2.aprīlim izstrādāt un iesniegt Ministru kabinetā Reemigrācijas atbalsta pasākumu plānu 2013.-2016.gadam (turpmāk – plāns).

Plāna izstrāde ir tieši saistīta ar Ministru kabinetā 2013.gada 29.janvārī apstiprināto Ekonomikas ministrijas sagatavoto Informatīvo ziņojumu par priekšlikumiem reemigrācijas atbalsta pasākumiem (turpmāk – informatīvais ziņojums), kurā ir atspoguļoti Reemigrācijas atbalsta pasākumu plāna izstrādes darba grupas piedāvātie pasākumi reemigrācijas veicināšanai, ietverot arī sabiedriskās apspriešanas rezultātus.

Plānā atbilstoši informatīvajā ziņojumā identificētajiem atbalsta pasākumu virzieniem un to risinājumiem iekļauti rīcības virzieni un konkrēti pasākumi, to īstenošanai nepieciešamais finansējums un tā avoti, sagaidāmie rezultatīvie rādītāji, norādīti pasākumu īstenošanas termiņi un noteiktas atbildīgās un iesaistītās institūcijas.

Reemigrācijas atbalsta pasākumi ir izskatīti ekonomikas ministra izveidotajā Reemigrācijas atbalsta pasākumu plāna izstrādes darba grupā, kuras darbā iesaistījās valsts un pašvaldību institūciju, arodbiedrību, uzņēmēju un ārzemju latviešu organizāciju pārstāvji. Darba grupu vada Sabiedriskās politikas centra PROVIDUS Eiropas politikas pētniece D.Akule.

Sasaite ar Latvijas Nacionālo attīstības plānu 2014.-2020.gadam: Saskaņā ar vidēja termiņa mērķa „Veicināt Latvijas iedzīvotāju palikšanu un Latvijas valsts piederīgo atgriešanos Latvijā” un atbilstošā rādītāja sasniegšanu ir formulēts veicamais uzdevums: [341] „5.Reemigrācijas veicināšana un ārzemēs dzīvojošo Latvijai piederīgo identitātes uzturēšana, t.sk. globālā tīkla attīstība, pasākumi Latvijā, izglītības un kultūras pieejamība ārzemēs un atbalsta pasākumi reemigrācijas veicināšanai”. (Rīcības virziens „Cilvēku sadarbība, kultūra un pilsoniskā līdzdalība kā piederība Latvijai pamats”.)

1. **Plāna mērķis un rīcības virzieni**

Plāna mērķis ir izvirzīts atbilstoši informatīvā ziņojuma mērķim – **noteikt konkrētus atbalsta pasākumus tiem ārzemēs dzīvojošajiem Latvijas piederīgajiem un viņu ģimenes locekļiem, kuri apsver iespēju vai ir jau izlēmuši atgriezties un strādāt Latvijā vai vēlas dibināt savu uzņēmumu vai attīstīt biznesa saiknes ar Latviju.**

Plānā (tabulā) ir iekļauti konkrēti pasākumi, kas sakārtoti atbilstoši informatīvajā ziņojumā atspoguļotajiem deviņiem reemigrācijas atbalsta pasākumu virzieniem labvēlīgu reemigrācijas apstākļu veidošanai un piedāvātajiem risinājumiem. Pasākumu īstenošana tieši nodrošina rīcības virzienu un to risinājumu praktisku ieviešanu. Rīcības virzieni:

1) *„vienas pieturas” principa nodrošināšana* – noteikta institūcija, kas sniedz informāciju un konsultācijas jautājumos, kas attiecas uz personas pārcelšanos un uzturēšanos Latvijā, tostarp attālināti;

2) *darba tirgus informācijas pieejamība* – efektīva divvirzienu komunikācijas mehānisma ieviešana, kā darba devēji informē ārvalstīs dzīvojošos valsts piederīgos par nepieciešamajiem speciālistiem/ vakancēm, prakses iespējām, bet ārvalstīs dzīvojošie un studējošie var uzrunāt potenciālos darba devējus;

3*) augsti kvalificēta darbaspēka piesaiste* – valsts un ES finansējums komersantiem nepieciešamo augstas kvalifikācijas speciālistu piesaistei, kā arī, lai veicinātu augsti kvalificētu jauniešu atgriešanos ar ārvalstīs iegūtu izglītību, pārskatītas prasības un profesiju saraksts, kurās, strādājot Latvijā, valsts dzēš studiju kredītus;

4) *latviešu valodas apguve* – atbalsts latviešu valodas apguvei pēc ierašanās Latvijā visiem Latvijas valsts piederīgā ģimenes locekļiem;

5) *sadarbība ar diasporu, it īpaši biznesa saiknes veidošana un uzturēšana* – pasākumi diasporas informēšanai par aktualitātēm Latvijā un atbalsts uzņēmējiem, konsultācijas par iespējām uzsākt uzņēmējdarbību u.tml.;

6) *atbalsts skolēniem, kas atgriežas/iekļaujas Latvijas izglītības sistēmā, kā arī šo skolēnu vecākiem* – pastāvošā atbalsta mehānisma pilnveide un paplašināšana;

7) *valsts pārvaldes/pašvaldību institūciju un valsts uzņēmumu rīcība/prasības, atlasot darbiniekus* – valsts iestādēm vai kapitālsabiedrībām ir stingrāk jāvērtē prasību pamatotība amatu pretendentiem;

8) *personu loka paplašināšana, kuriem iespējams pretendēt uz repatrianta statusu* – lai repatrianta statusu varētu saņemt arī personas, kas izbraukušas pēc 1990.gada 4.maija un ārvalstīs nodzīvojušas vismaz 10 gadus.

1. **Reemigrācijas atbalsta pasākumi**

|  |
| --- |
| PLĀNĀ NOTEIKTAIS MĒRĶIS: **Atbalstīt tos ārzemēs dzīvojošos Latvijas piederīgos un viņu ģimenes locekļus, kuri apsver iespēju vai ir jau izlēmuši atgriezties un strādāt Latvijā vai vēlas dibināt savu uzņēmumu vai attīstīt biznesa saiknes ar Latviju**  |
| Nr.p.k | Pasākums | Izpildes termiņš | Atbildīgā institūcija un iesaistītās institūcijas | Tiešie darbības rezultāti | Finansējums, LVL un tā avoti |
| **1. RĪCĪBAS VIRZIENS: Vienas pieturas principa nodrošināšana** |
| *Noteikt institūciju, kurai ir pārstāvniecības visos Latvijas reģionos, kas sniegtu informāciju un konsultācijas dažādos jautājumos, kas attiecas uz personas pārcelšanos un uzturēšanos Latvijā, tostarp attālināti (lai persona iegūtu interesējošo vai nepieciešamo informāciju jau pirms atgriešanās Latvijā). Vienlaikus, lai nodrošinātu, ka minētajai institūcijai ir pieejama aktuālākā informācija, izstrādāts efektīvs risinājums informācijas apmaiņai ar valsts un pašvaldību institūcijām, kuru kompetencē ir nodarbinātības, sociālās apdrošināšanas, sociālās palīdzības, repatriācijas, izglītības u.tml. jautājumi* |
| 1.1. | NVA, sadarbojoties ar valsts un pašvaldību institūcijām, sniegt informāciju un konsultācijas jautājumos, kas attiecas uz personas pārcelšanos un uzturēšanos Latvijā, tostarp attālināti (par nodarbinātības iespējām, sociālās apdrošināšanas un sociālās palīdzības saņemšanas iespējām, valsts un pašvaldību sniegtajiem pakalpojumiem) | Pastāvīgi | LM sadarbībā ar ĀM, pašvaldībām  | 1. Sniegtas konsultācijas NVA un EURES kompetences jautājumos, t.sk. e-konsultācijas uz NVA oficiālo e-pastu saņemtajiem jautājumiem (gadā kopā sniegtas 16,2 tūkst. konsultācijas)
2. Izveidota NVA interneta vietnē atsevišķa sadaļa, kur ievietota ārvalstīs dzīvojošos valstspiederīgos visbiežāk interesējošā informācija
 | LM NVA budžeta ietvaros. |
| 1.2. | NVA dalība ES/EEZ valstu vakanču gadatirgos, informējot par darba un dzīves apstākļiem un par nodarbinātības iespējām Latvijā | 31.12.201331.12.2014 | LM | 2013. un 2014.gadā nodrošināta NVA pārstāvja dalība 10 ES/EEZ valstu vakanču gadatirgos katru gadu | LM NVA budžeta ietvaros. |
| **2. RĪCĪBAS VIRZIENS: Darba tirgus informācijas pieejamība** |
| *Nodrošināt visiem pieejamu, iespējami pilnīgu, aktuālu un pārskatāmu informāciju par nodarbinātības iespējām Latvijā pastāvīgi pilnveidojot un popularizējot NVA interneta vietni un NVA CV/vakanču portālu* |
| 2.1. | Pilnveidot NVA interneta vietni un CV/vakanču portālu, t.sk. nodrošināt, ka portālā pieejamas valsts un pašvaldību iestādēs un uzņēmumos pieejamās vakances | 2013.gada 4.ceturksnis | LM sadarbībā ar Latvijas Vēstnesi, LPS, pašvaldībām  | NVA vakanču portālā pieejama pēc iespējas pilnīgāka informācija par valsts un pašvaldību iestādēs, valsts un pašvaldību uzņēmumos esošajām brīvajām vakancēm | LM NVA budžeta ietvaros |
| 2.2. | Īstenot pasākumus (kampaņas), lai motivētu darba devējus ievietot vakances NVA CV/vakanču portālā, norādot iespējami pilnīgu informāciju par vakanci | 1. 31.12.2013 31.12.201431.12.2015 31.12.20162. 31.12.2014 31.12.2015 31.12.2016 | LM sadarbībā ar ĀM, EM, darba devēju organizācijām, nozaru asociācijām, NVO | 1. Sagatavoti informatīvie materiāli (bukleti) par CV/Vakanču portāla lietošanu un informācijas pieejamību arī ārvalstīs. Tirāža – 12000 vienības gadā
2. Īstenoti pasākumi darba devēju motivēšanai ievietot vakances NVA CV/vakanču portālā - izgatavotas un Latvijas un ārvalstu medijos pārraidītas reklāmas un sižeti/videoklipi (vismaz 1 pasākums gadā)
 | 1. 2013.gadā LM NVA budžeta ietvaros;

LM NVA nepieciešams papildu finansējums 2014.-2016.gadam – 500 LVL/gadā2. LM NVA nepieciešams papildu finansējums2014.-2016.gadam – 3000 LVL/gadā  |
| 2.3. | Sekmēt NVA interneta vietnes un CV/vakanču portāla atpazīstamību – popularizēt portālu, īstenojot kampaņas sociālajos tīklos, kā arī turpināt sadarbību ar ārvalstīs dzīvojošos latviešus (valstspiederīgos) pārstāvošo organizācijām, ievietojot informāciju par portālu to interneta vietnēs | 31.12.201431.12.201531.12.2016 | LM sadarbībā ar ĀM, ārvalstīs dzīvojošo valstspiederīgo (diasporas) organizācijām | Nodrošināta NVA aktuālās informācijas, tai skaitā par NVA CV/vakanču portālu, aprite diasporas medijos – katru gadu izgatavoti un izvietoti baneri vismaz 5 diasporu pārstāvošo organizāciju interneta vietnēs | LM NVA nepieciešams papildu finansējums2014.-2016.gadam – 1100 LVL/gadā  |
| 2.4. | Nodrošināt NVA interneta vietnē aktuālu un visiem pieejamu informāciju par izglītības prakses iespējām uzņēmumos un valsts un pašvaldību institūcijās | Pastāvīgi | LM sadarbībā ar darba devēju organizācijām | Nodrošināta informācijas apmaiņa ar portālu [www.prakse.lv](http://www.prakse.lv) | LM NVA budžeta ietvaros |
| **3.**  **RĪCĪBAS VIRZIENS: Augsti kvalificēta darbaspēka piesaiste** |
| *Nodrošināt atbalstu komersantiem kontaktu veidošanā un nepieciešamo speciālistu piesaistei jaunu tehnoloģiju un inovatīvu produktu ieviešanai*  |
| 3.1. | Izstrādāt un īstenot pasākumus, lai sekmētu ārvalstu doktorantu un zinātniskā personāla piesaisti | 1. 31.12.2013
2. 31.12.2015

31.12.20161. Pastāvīgi
 | IZM  | 1. Sagatavoti priekšlikumi grozījumiem normatīvajos aktos, kas mazina šķēršus ārvalstu akadēmiskā personāla un studējošo piesaistei augstākajā izglītībā.
2. Sniegts atbalsts Latvijas zinātniskā un akadēmiskā personāla kapacitātes stiprināšanai un attīstībai, t.sk. sekmējot ārvalstīs dzīvojošo (emigrējušo) zinātnieku un akadēmiskā personāla piesaisti
3. Uzlabota studiju programmu starptautiskā publicitāte (detalizētas un interaktīvas informācijas par iespējām studēt Latvijā sagatavošana, regulāra aktualizēšana nacionālajā līmenī un izplatīšana ārvalstīs – izstādēs u.c.).
 |  1. IZM budžeta ietvaros2. ES SF līdzekļu ietvaros3. IZM budžeta ietvaros |
| 3.2. | Sekmēt ārvalstu augstākās izglītības iestāžu absolventu piesaisti darbam valsts tiešās pārvaldes iestādēs | 1. 2014.gada 4.ceturksnis

2. 31.12.2015 31.12.2016 | VK | 1. Izstrādāta programma
2. Piešķirtas stipendijas 700 LVL apmērā līdz 1 gadam ik mēnesi:
* 2015.gadā – 10 jauniešiem;
* 2016.gadā – 10 jauniešiem
 | 1. VK budžeta ietvaros2. VK nepieciešams papildu finansējums2015.-2016.gadam – 84 000 LVL/gadā |
| *Pārskatīt normatīvos aktus, kas regulē kārtību, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu. Pārskatīt un, ja nepieciešams, aktualizēt profesiju sarakstu, kurās valsts dzēš studiju kredītus, atbilstību tautsaimniecības vajadzībām, kā arī kārtības un finansēšanas modeļa izstrādāšana ārvalstīs studējušo studiju kredītu dzēšanai Latvijas tautsaimniecībai nozīmīgās profesijās*  |
| 3.3. | Izvērtēt profesiju saraksta, kurās valsts dzēš studiju kredītus, atbilstību tautsaimniecības vajadzībām un to aktualizēt | Pastāvīgi | IZM sadarbībā ar EM, LM | Katru gadu sagatavots MK rīkojuma projekts, ar kuru apstiprina profesiju sarakstu un speciālistu skaitu, kuriem attiecīgajā gadā uzsāks dzēst kredītu.  | IZM budžeta ietvaros |
| 3.4. | Sagatavot grozījumus Ministru kabineta 2001.gada 29.maija noteikumos Nr.220 „Kārtība, kādā tiek piešķirts, atmaksāts un dzēsts studiju kredīts un studējošā kredīts no kredītiestādes līdzekļiem ar valsts vārdā sniegtu galvojumu”, kuri paredz iespēju pretendēt uz studiju kredīta dzēšanu pēc studijām ārvalstīs speciālistiem, kuri pēc izglītības ieguves strādā Latvijas tautsaimniecībai nozīmīgās profesijās.  | 1. 2013.gada 4.ceturksnis2. 31.12.2014 31.12.2015 31.12.2016 | IZM sadarbībā ar EM | 1. Izstrādāti un noteiktā kārtībā iesniegti grozījumi MK noteikumos
2. Dzēsts studiju kredīts:
* 2014.gadā 10 speciālistiem;
* 2015.gadā 20 speciālistiem;
* 2016.gadā 30 speciālistiem
 | 1. IZM budžeta ietvaros2. IZM budžeta ietvaros |
| **4. RĪCĪBAS VIRZIENS: Latviešu valodas apguve** |
| *Nodrošināta iespēja ikvienai personai (no 15 gadu vecuma), kura to vēlas, apgūt vai pilnveidot latviešu valodas prasmes*  |
| 4.1. | Latviešu valodas kursos NVA apmācības kuponu programmas ietvaros nodrošināt iespēju bezdarbniekiem un darba meklētājiem (no 15 gadu vecuma) apgūt vai uzlabot darba vajadzībām nepieciešamās latviešu valodas prasmes | 31.12.201331.12.2014 31.12.201531.12.2016 | LM | Sniegts atbalsts valsts valodas apguvei 600 personām | LM NVA budžeta ietvaros |
| 4.2. | Nodrošināt latviešu valodas apguvi reemigrantiem un viņu ģimenes locekļiem | 31.12.2014 31.12.201531.12.2016 | SIF | Nodrošinātas latviešu valodas apmācības 600 personām  | SIF nepieciešams papildu finansējums:2014.gadam – 24 000 LVL;2015.gadam – 24 000 LVL;2016.gadam – 24 000 LVL. |
| *Specializētu latviešu valodas kursu nodrošināšana specifiskām darba vajadzībām*  |
| 4.3. | Izstrādāt specializētu latviešu valodas kursu saturu un metodiku valodas apguvei darba vajadzībām atsevišķām profesiju (nozaru) grupām | 1. 31.12.2013 31.12.2014 2. 31.12.2014 31.12.201531.12.2016 | IZM sadarbībā ar LM, nozaru asociācijām, augstskolām | 1. 2013.-2014.gadā izstrādāti, izdoti, elektroniskajā vidē ievietoti latviešu valodas funkcionālo līmeņu apraksti no A1 līdz C1 (pēc Eiropas kopīgajām pamatnostādnēm valodu apguvei)2. 2014. -2016.gadā izdoti mācību līdzekļi B un C valodas prasmes līmenim | 1. IZM budžeta ietvaros2.IZM nepieciešams papildu finansējums 2014.-2016.gadam – 12 000 LVL/gadā |
| 4.4. | Izstrādāt latviešu valodas apguvējiem elektroniskos u.c. veida valodas apguves līdzekļus pašmācībai, kas pieejami Latviešu valodas aģentūras interneta vietnē | 1. 2013.gada 4.ceturksnis

2. 31.12.2014 31.12.201531.12.2016 | IZM | 1. Izstrādāts A2, B1 valodas prasmes līmeņa elektroniskais mācību līdzeklis
2. Izstrādāts B2, C1 valodas prasmes elektroniskais mācību līdzeklis
 | 1. IZM budžeta ietvaros 2. IZM nepieciešams papildu finansējums:2014.-2016.gadam – 30 000 LVL/gadā |
| 4.5. | Popularizēt ārvalstīs dzīvojošo latviešu un to ģimenes locekļu vidū brīvi pieejamos e-mācību līdzekļus latviešu valodas apguvei un valodas prasmes līmeņa novērtēšanai e-vidē (t.sk., Latviešu valodas aģentūras mājas lapā, www.livemocha.comun valodas prasmes līmeņa novērtēšanai e-vidē, izmantojot, Eiropas valodas portfeli u.c.) | Pastāvīgi | IZM | Ārvalstīs dzīvojošo latviešu un to ģimenes locekļu vidū izplatīta informācija par brīvi pieejamajiem e-mācību līdzekļi latviešu valodas apguvei e-vidē | IZM un LVA valsts budžeta līdzekļu ietvaros |
| **5. RĪCĪBAS VIRZIENS: Sadarbība ar diasporu, it īpaši biznesa saiknes veidošana un uzturēšana** |
| *LIAA nodrošina aktuālu informāciju un konsultācijas potenciālajiem diasporas uzņēmējiem un investoriem par iespējām sākt uzņēmējdarbību, pieejamām atbalsta programmām un atbalsta mehānismiem, sniedz atbalstu biznesa kontaktu dibināšanai*  |
| 5.1. | Nodrošināt aktuālu informāciju un sniegt konsultācijas ārvalstīs dzīvojošajiem potenciālajiem uzņēmējiem un investoriem par iespējām uzsākt uzņēmējdarbību, pieejamām atbalsta programmām un mehānismiem | 31.12.201331.12.201431.12.201531.12.2016 | EM  | * Pieaudzis sniegto konsultāciju skaits (2012.gadā kopējais skaits: 4985 konsultācijas – e-pasts: 1200, vēstules: 12, zvani: 3253, vizītes: 520) – 2013.gadā par 5%, nākamajos gados – par 10% attiecībā pret 2012.gadu.
* Nodrošināta Interneta mājas lapa – [www.liaa.gov.lv](http://www.liaa.gov.lv), kas sniedz aktuālo informāciju uzņēmējdarbības uzsākšanai un veikšanai
* Pieaudzis LIAA mājas lapas unikālo apmeklējumu skaits (2012. gadā – 207 044) – 2013.gadā pa 5%, nākamajos gados – par 10% attiecībā pret 2012.gadu.
* Nodrošināta 14 Latvijas ārējo ekonomisko pārstāvniecību darbība
 | EM valsts budžeta un ES SF līdzekļu ietvaros |
| *Ekonomikas un inovāciju forumu, konferenču organizēšana Latvijā un ārvalstīs, ar ārvalstīs dzīvojošajiem latviešu uzņēmējiem, tai skaitā amatpersonu un uzņēmēju delegāciju vizīšu laikā*  |
| 5.2. | Organizēt ekonomikas forumus, konferences, diskusijas Latvijā un ārvalstīs, ar ārvalstīs dzīvojošajiem latviešu uzņēmējiem, tai skaitā amatpersonu un uzņēmēju delegāciju vizīšu laikā |  31.12.2014 31.12.201531.12.2016  | EM sadarbībā ar darba devēju organizācijām, ĀM, diasporas organizācijas | 1. 2 pasākumi gadā amatpersonu un uzņēmēju delegāciju vizīšu laikā
2. LIAA sadarbībā ar diasporas organizācijām ārvalstīs organizēti 2 pasākumi gadā ārvalstīs dzīvojošajiem diasporas uzņēmējiem un darba devējiem (diasporas pārstāvjiem, kas varētu investēt Latvijā)
 | EM valsts budžeta un ES SF līdzekļu ietvaros1.2014.-2016.gadā nepieciešams papildu finansējums 6000 LVL/gadā2. 2014.-2016.gadā nepieciešams papildu finansējums 80 000 LVL/gadā |
| 5.2.1. | Pasaules latviešu ekonomikas un inovāciju forums | 31.07.2013 | PBLA, LTRK sadarbībā ar ĀM, EM |

|  |
| --- |
| Apzināti Latvijas diasporas uzņēmēji un profesionāļi pasaulē un veicināta to iesaiste Latvijas tautsaimniecības attīstībā. Apzināti diasporas uzņēmēji un profesionāļi, uzsākta datu bāzes izveide. Attīstīts tālākās sadarbības plāns |

 | PBLA, LTRK finansējums, privātais finansējums |
| 5.2.2. | Konference „Latvieši pasaulē – piederīgi Latvijai” | 31.07.201331.07.201431.07.201531.07.2016 | KM sadarbībā ar ĀM, IZM, EM, PBLA, ELA | Ikgadēja konference, kas nodrošina regulāru informācijas apmaiņu un diskusijas, kas sekmē ārvalstīs dzīvojošo saišu uzturēšanu ar Latviju un stiprina sadarbību starp Latvijā un ārzemēs dzīvojošajiem tautiešiem. | KM budžeta ietvaros |
| *Valsts un pašvaldību institūcijas (sadarbojoties reģiona griezumā) piedāvā informāciju par potenciālām darba vietām reģionā (piemēram, plāniem atvērt rūpnīcu vai attīstīt konkrētu teritoriju/veidot kādas nozares klasteri), tādējādi sniedzot aizbraukušajiem laicīgu informāciju par darba vietām, kas drīz parādīsies ap pilsētu, no kurienes cilvēks ir aizbraucis un var atgriezties*  |
| 5.3. | Latgales uzņēmējdarbības centra darbības nodrošināšana Latgales plānošanas reģionā (reģionālās pārnozaru uzņēmēju atbalsta institūcijas pilotprojekts) | 31.12.2016 | VARAM sadarbībā ar FM, ZM, EM, LHZB | Nodrošināta Latgales uzņēmējdarbības centra darbība Latgales plānošanas reģionā | Valsts budžets (Latgales uzņēmējdarbības centram) 2013.-2016.gadam 325 000 LVL; Norvēģijas finanšu instruments (Latgales uzņēmējdarbības centram) 2013.-2015.gadam 132 200 LVL  |
| *Ārvalstīs dzīvojošo jauniešu saiknes ar Latviju stiprināšana, piemēram, projektu veidā organizējot brīvprātīgā darba vietas jauniešiem vasarā, studiju brīvdienu laikā, ar dzīvesvietu vietējā ģimenē, iesaistot ārvalstīs dzīvojošos jauniešus pieredzes apmaiņas projektos u.tml.*  |
| 5.4. | Ārpusskolas pasākumu programma, lai veicinātu sadarbību starp dažādu tautību bērniem/jauniešiem un latviešiem (valstspiederīgajiem) ārvalstīs, t.sk.:* nometņu organizēšana (Latvijā dzīvojošajiem bērniem/jauniešiem un latviešu diasporas bērniem / jauniešiem);
* pasākumi, kas veicina latviešu diasporas jauniešu pilsonisko izglītošanu un jauniešu pilsonisko līdzdalību.
 | 31.07.201431.07.201531.07.2016 | SIF sadarbībā ar KM, IZM, diasporas organizācijas, pašvaldības  | Organizētas bērnu un pusaudžu vasaras nometnes, kuras veicina kontaktu veidošanos un nostiprināšanos starp bērniem Latvijā un ārzemēs.Pieaugusi bērnu/jauniešu piederības sajūta Latvijai.Veicināta sadarbība starp dažādu tautību bērniem.Paaugstināts bērnu/jauniešu izglītības līmenis par pilsoniskās līdzdalības formām. Darbības rezultāti – īstenoti 15 projekti:* noorganizētas vismaz 12 nometnes (dalībnieki gan no Latvijas, gan ārvalstīm);
* notikuši vismaz 10 jauniešu diskusiju pasākumi.

Vienam projektam nepieciešamais finansējums 20 000 LVL. | SIF neieciešams papildu finansējums 2014.-2016.gadam110 000 LVL/gadā |
| *Pastāvīgas mērķauditoriju interesējošas informācijas un pieredzes stāstu par atgriešanos un sadarbību ar diasporu izplatīšana* |
| 5.5. | Apzināta un sagatavota aktuāla informācija viegli saprotamā valodā par ārvalstīs dzīvojošo cilvēku, kuri vēlas atgriezties Latvijā pēc ilgākas uzturēšanās ārvalstīs, vajadzībām  | Pastāvīgi  | LM, IZM, FM, VARAM, VM, ĀM, VK | Kontekstā „Atgriešanās Latvijā” apkopota, sagatavota un publicēta VK uzturētajā valsts lapā portālā www.draugiem.lv u.c. sociālos tīklos, kā arī NVA mājas lapā, informācija - orientieri dzīvei Latvijā:* par darba iespējām, darba tiesisko attiecību nodibināšanu;
* par sociālās drošības pakalpojumu un sociālās palīdzības saņemšanas iespējām;
* par Latvijas izglītības sistēmu, kvalifikāciju atzīšanu un pieejamo atbalstu izglītības iestādēs, lai skolēniem palīdzētu integrēties Latvijas izglītības sistēmā;
* par iespējām apgūt latviešu valodu ārvalstīs un Latvijā, brīvi pieejamiem e-mācību līdzekļiem un prasmju novērtēšanas iespējām e-vidē;
* par nodokļu jautājumiem gan no iedzīvotāju, gan no komersantu viedokļa;
* par iedzīvotājiem pieejamajām e-iespējām, t.sk. eID rīkiem un e-pakalpojumiem, kas atvieglo formalitāšu kārtošanu valsts un pašvaldību iestādēs;
* par sabiedrības veselības pakalpojumiem.
 | Valsts budžeta ietvaros |
| 5.6. | Veidot komunikāciju kanālus starp valsts un pašvaldību iestādēm un ārzemēs dzīvojošajiem sociālo tīklu lietotājiem | 1. 31.12.2013

31.12.201431.12.201531.12.20161. 31.12.2014

31.12.201531.12.2016 | VK | 1. Valsts lapā portālā www.draugiem.lv izveidota un popularizēta atsevišķa sadaļa un izstrādāti interaktīvi radoši digitālie risinājumi (aplikācijas) reemigrācijas jautājumu saistošai komunikācijai
2. Izveidoti un portālā [www.draugiem.lv](http://www.draugiem.lv) atlasītajām mērķauditorijām izvietoti informatīvi reklāmas baneri par valsts lapas draugiem.lv reemigrācijas sadaļu
 | 1. 2013.gadā VK

budžeta ietvaros;VK neieciešams papildu finansējums sadaļas izveidei un uzturēšanai2014.-2016.gadam5000 LVL/gadā1. VK

neieciešamspapildufinansējums 2014.-2016.gadam3000 LVL/gadā |
| 5.7. | Apzināt un izplatīt veiksmīgus pieredzes stāstus par reemigrantu atgriešanos, kā arī tādus stāstus par valsts/pašvaldības sadarbību ar diasporu, kas veicinātu pozitīvu attieksmi pret atgriešanās iespējām un procesu (video un audio stāstu, filmu/īsfilmu, interviju sižetu, videoblogu, publikāciju un citu formātu izplatīšana sabiedrībai Latvijā un valsts piederīgajiem emigrācijā ar mediju, īpaši sociālo tīklu, starpniecību un citiem komunikācijas līdzekļiem) | 31.12.201431.12.201531.12.2016 | ĀM sadarbībā ar EM, KM, VARAM, IZM, VK, LM, LPS, pašvaldības, diasporas organizācijas un mediji | Stāstu izplatīšana, izmantojot komunikācijas kanālus: Latvijas un reģionālie mediji (TV, radio, prese, internets, tostarp sociālie tīkli), diasporas mediji (portāli, biedrību mājaslapas, prese, informatīvie izdevumi, sociālie tīkli u.c.); Latvijas institūciju mājaslapas, sociālie tīkli (ĀM, KM, VARAM, VK, EM u.c.), īpaši VK draugiem.lv lapa, [www.latviesi.com](http://www.latviesi.com); tāpat stāstu izplatīšana pasākumos Latvijā (piem., diasporas konference); pasākumos diasporas mītnes zemēs, pasākumos vēstniecībās, pārstāvniecībās (piemēram, filmas/īsfilmu demonstrēšana) un citas aktivitātes.Praktiskie darbības rezultāti: mediju monitorings (piemēram, publicēto rakstu, pārraidīto video/sižetu skaits), apmeklētība/sekotāju skaits/komentāri sociālajos tīklos, apmeklētāju skaits pasākumos diasporas mītnes zemēs (piemēram, filmas seanss) u. tml. | ĀM nepieciešams papildu finansējums:2014.gadā – 15 000 LVL;2015.-2016.gadā – 10 000 LVL/gadā |
| 5.8. | Sekmēt diasporas NVO darbību, nodrošinot aktuālas informācijas apriti diasporas organizāciju interneta vietnēs | 31.07.201431.07.201531.07.2016 | SIF sadarbībā ar ĀM, diasporas organizācijām | Katru gadu atbalstītas 5 NVO.Projektu attiecināmajās izmaksās iekļautas diasporas organizāciju interneta vietņu attīstīšana.  | SIF nepieciešams papildu finansējums2014.-2016.gadam –140 000 LVL/gadā |
| **6. RĪCĪBAS VIRZIENS: Atbalsts skolēniem, kas atgriežas un/vai iekļaujas Latvijas izglītības sistēmā, kā arī šo skolēnu vecākiem** |
| *Veikto uzlabojumu efektivitātes un finansējuma pieejamības izvērtēšana*  |
| 6.1. | Izvērtēt atbalsta pasākumus, kas tiek nodrošināti izglītības iestādēs, lai skolēniem palīdzētu integrēties Latvijas izglītības sistēmā un sagatavot priekšlikumus nepieciešamajiem uzlabojumiem | 31.12.2015 | IZM sadarbībā ar LPS, pašvaldības  | Veikts pētījums par reemigrējušo skolēnu integrēšanās praksi Latvijas izglītības sistēmā, t.sk. MK 28.02.2012. noteikumu Nr.149 „Noteikumi par kārtību, kādā izglītojamie tiek uzņemti vispārējās izglītības iestādēs un atskaitīti no tām, un obligātajām prasībām pārcelšanai uz nākamo klasi” kontekstā | IZM nepieciešams papildu finansējums 2015.gadam – 4000 LVL. |
| *Atbalsta pilnveide un paplašināšana skolēniem, kas atgriežas no ārzemēm, piemēram, iegūtās izglītības pielīdzināšana, piedāvātas individuālās nodarbības mācību priekšmetu apguvē, kas netika mācīti iepriekš, papildu nodarbības latviešu valodā, metodisko līdzekļu (tajā skaitā digitālo mācību līdzekļu) izstrāde latviešu valodas apguvei* |
| 6.2. | Īstenot adaptācijas pasākumus, lai nodrošinātu skolēnu, kas atgriezušies no ārzemēm (reemigrējuši), iekļaušanos Latvijas izglītības sistēmā | 1. 31.12.2013

31.12.201431.12.201531.12.2016 | IZM, pašvaldības, LPS | Izglītības iestādēs nodrošinātas individuālas nodarbības mācību priekšmetu apguvei skolēniem, kas atgriezušies no ārzemēm (reemigrējuši), t.sk., skolotāju profesionālā pilnveide, sniegtas konsultācijas skolēnu vecākiem, izstrādāti informatīvie materiāli | 1. 2013.gadā IZM budžeta ietvaros;

IZM neieciešams papildu finansējums 2014.gadā –36 000 LVL;2015.gadā –33 000 LVL;2016.gadā –38 000 LVL |
| 6.3. | Izstrādāt mācību un metodiskos līdzekļus (tajā skaitā digitālos mācību līdzekļus) diasporas bērniem un jauniešiem latviešu valodas apguvei | 31.12.201331.12.201431.12.201531.12.2016 | IZM  | * 2013. gads – 2 mācību un 2 metodisko līdzekļu izstrāde diasporas bērniem (elektroniski izdevumi), 1 mācību līdzekļu komplekta izstrāde jauniešiem;
* 2014. gads – 3 digitālu mācību līdzekļu izstrāde diasporas bērniem un jauniešiem;
* 2015. gads – 3 digitālu mācību līdzekļu izstrāde diasporas bērniem un jauniešiem;
* 2016. gads – 2 digitālu mācību līdzekļu izstrāde diasporas bērniem un jauniešiem
 | 2013. gadā IZM budžeta ietvaros  IZM nepieciešams papildu finansējums 2014.-2016.gadam –10 000 LVL/gadā |
| **7. RĪCĪBAS VIRZIENS: Valsts pārvaldes/pašvaldību institūciju un valsts uzņēmumu rīcība/prasības, atlasot darbiniekus valsts pārvaldes/pašvaldību institūciju un valsts uzņēmumu rīcība/prasības, atlasot darbiniekus** |
| 7.1. | Nodrošināt, ka personāla atlases speciālistiem valsts pārvaldes institūcijās, kā arī NVA darbiniekiem ir web saziņas iespējas (piemēram, pieeja Skype) darbinieku atlases, darba interviju veikšanai | 31.12.2014. | VK sadarbībā ar ministrijām | Ārvalstīs dzīvojošajiem iespēja piedalīties darba intervijās, izmantojot Skype vai citas web saziņas iespējas | Valsts budžeta ietvaros |
| **8. RĪCĪBAS VIRZIENS: Personu loka paplašināšana, kuriem iespējams pretendēt uz repatrianta statusu** |
| *Likumprojekta „Repatriācijas likums” sagatavošana un pieņemšana, paplašinot personu loku, kuriem ir iespēja pretendēt uz repatrianta statusu*  |
| 8.1. | Izstrādāt un iesniegt Saeimā likumprojektu „Repatriācijas likums”, paplašinot personu loku, kuriem ir iespēja pretendēt uz repatrianta statusu | 1. 31.12.2013

2. 31.12.2014 31.12.201531.12.2016 | IeM sadarbībā ar LM | 1. Sagatavots un noteiktā kārtībā MK iesniegts likumprojekts „Repatriācijas likums”
2. Pēc likumprojekta pieņemšanas Saeimā repatrianta statuss piešķirts:
* 2014.gadā – 300 personām;
* 2015.gads – 300 personām;
* 2016.gads – 300 personām.
 | 1.Likumprojekta izstrāde IeM budžeta ietvaros2. IeM nepieciešams papildu finansējums 2014.-2016.gadam – 283 000 LVL/gadā |

**4. Plāna ieviešanai nepieciešamais finansējums**

Reemigrāciju veicinošo pasākumu veiksmīga īstenošana būs atkarīga no pieejamajiem finanšu resursiem.

Ministrijas un citas atbildīgās institūcijās 2013.gadā iespēju robežās īstenos reemigrācijas atbalsta pasākumus vai veiks priekšdarbus pasākumu ieviešanai tām piešķirto valsts budžeta līdzekļu ietvaros. Savukārt jautājumu par 2014.-2016.gada pasākumu īstenošanai papildus nepieciešamo finansējumu jāskata Ministru kabinetā vidējā termiņa budžeta projekta 2014.-2016.gadam un valsts budžeta projekta 2014.gadam sagatavošanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem, atbilstoši valsts budžeta finansiālajām iespējām.

Plāna īstenošanai nepieciešamo pasākumu finansēšana ir paredzēta atbildīgo institūciju valsts budžeta finansējuma ietvaros, kā arī Eiropas Savienības struktūrfondu līdzekļu ietvaros.

Reemigrācijas atbalsta pasākumiem nepieciešamais papildu finansējums 2014. – 2016.gadam:

|  |  |  |  |  |
| --- | --- | --- | --- | --- |
| **Atbildīgā institūcija** | **Pasākuma Nr.p.k.** | **2014.gads, Ls** | **2015.gads, Ls** | **2016.gads, Ls** |
| **ĀM** | **Kopā** | **15 000** | **10 000** | **10 000** |
|  | 5.7. | 15 000 | 10 000 | 10 000 |
| **EM** | **Kopā** | **86 000** | **86 000** | **86 000** |
|  | 5.2. | 86 000 | 86 000 | 86 000 |
| **IEM** | **Kopā** | **283 500** | **283 500** | **283 500** |
|  | 8.1. | 283 500 | 283 500 | 283 500 |
| **IZM** | **Kopā** | **88 000** | **89 000** | **90 000** |
|  | 4.3. | 12 000 | 12 000 | 12 000 |
|  | 4.4. | 30 000 | 30 000 | 30 000 |
|  | 6.1. | 0 | 4 000 | 0 |
|  | 6.2. | 36 000 | 33 000 | 38 000 |
|  | 6.3. | 10 000 | 10 000 | 10 000 |
| **LM** | **Kopā** | **4 600** | **4 600** | **4 600** |
|  | 2.2. | 3 500 | 3 500 | 3 500 |
|  | 2.3. | 1 100 | 1 100 | 1 100 |
| **SIF** | **Kopā** | **274 000** | **274 000** | **274 000** |
|  | 4.2. | 24 000 | 24 000 | 24 000 |
|  | 5.4. | 110 000 | 110 000 | 110 000 |
|  | 5.8. | 140 000 | 140 000 | 140 000 |
| **VK** | **Kopā** | **8 000** | **92 000** | **92 000** |
|  | 3.2. | 0 | 84 000 | 84 000 |
|  | 5.6. | 8 000 | 8 000 | 8 000 |
| **KOPĀ** | **759 100** | **839 100** | **840 100** |

**5.Plāna novērtēšanas un atskaitīšanās kārtība**

Plāna tabulā ir norādīti pasākumu izpildes termiņi, atbildīgās un iesaistītās institūcijas, sasniedzamie darbības rezultāti un nepieciešamais finansējums.

Ministrijas un citas par pasākumu īstenošanu atbildīgās institūcijas līdz 2017.gada 1.februārim iesniedz Ekonomikas ministrijai informāciju par plāna paredzēto pasākumu izpildi.

Ekonomikas ministrija pēc plāna realizācijas līdz 2017 gada 31. martam sagatavo un ekonomikas ministrs iesniedz noteiktā kārtībā Ministru kabinetā informatīvo ziņojumu par plāna izpildi.

Saskaņā ar Ministru kabineta 2012.gada 4.septembra sēdes protokola (prot. Nr.50 24.§) „Informatīvais ziņojums „Par Ministru kabineta 2008.gada 10.jūnija sēdes protokollēmuma (prot. Nr.38 38.§) „Par nepieciešamo rīcību, lai veicinātu darba meklējumos izbraukušo Latvijas iedzīvotāju atgriešanos Latvijā” 2.punkta izpildi 2011.gadā”” 2.punktā doto uzdevumu, Kultūras ministrijai līdz 2014.gada 1.jūlijam noteiktā kārtībā Ministru kabinetā jāiesniedz informatīvo ziņojumu par Ministru kabineta 2008.gada 10.jūnija sēdes protokollēmuma (prot. Nr.38 38.§) „Par nepieciešamo rīcību, lai veicinātu darba meklējumos izbraukušo Latvijas iedzīvotāju atgriešanos Latvijā” uzdevumu 2.punkta izpildi.

Ņemot vērā, ka atbilstoši Ministru kabineta 2013.gada 29.janvāra sēdes protokola Nr.6 27.§ 2.punktam, Kultūras ministrija ir to institūciju skaitā, kurai sadarbībā ar Ekonomikas ministriju līdz 2013.gada 2.aprīlim uzdots izstrādāt un iesniegt Ministru kabinetā Reemigrācijas atbalsta pasākumu plānu 2013.-2016.gadam, atzīt Ministru kabineta 2012.gada 4.septembra sēdes protokola (prot. Nr.50 24.§) „Informatīvais ziņojums „Par Ministru kabineta 2008.gada 10.jūnija sēdes protokollēmuma (prot. Nr.38 38.§) „Par nepieciešamo rīcību, lai veicinātu darba meklējumos izbraukušo Latvijas iedzīvotāju atgriešanos Latvijā” 2.punkta izpildi 2011.gadā”” 2.punktā doto uzdevumu Kultūras ministrijai par aktualitāti zaudējušu.

Ekonomikas ministrs D.Pavļuts

Vīza: Valsts sekretārs J.Pūce

30.05.2013. 08:25

Agnese Rožkalne

Agnese.Rozkalne@em.gov.lv, 67013117